NYTT OM NAVN

**Anthon B Nilsen Eiendom styrker ledelsen**

**Oslo, 31.03.2014: For å styrke den videre utviklingen av selskapet har Anthon B Nilsen Eiendom AS ansatt Fredrik W. Baumann (52) som Utviklingsdirektør og ansvarlig for eiendomsutvikling. Baumann har en meget solid bakgrunn fra lederstillinger i eiendomsbransjen.**

Han kommer senest fra stillingen som direktør for utvikling hos Norwegian Property ASA, bl.a. med ansvar for den omfattende og kompliserte rehabiliteringen av Aker Brygge. Før det var han adm. direktør for OKK Entreprenør AS i fire år, og har tidligere over en tiårs periode hatt en rekke lederstillinger i Avantor ASA. Dette inkluderte stillingen som prosjektdirektør for BI bygget i Nydalen som fikk Cityprisen i 2006. Baumann er siv.ing. fra Heriot-Watt Univerity.

For nærmere informasjon kontakt adm. direktør Peder Chr. Løvenskiold, tel. 90 86 07 83, eller utviklingsdirektør Fredrik W . Baumann, tel. 46 92 14 50.

***Fakta om Anthon B Nilsen Eiendom AS***

*Anthon B Nilsen Eiendom er en virksomhet som driver utvikling, forvaltning og drift av eiendommer. Virksomhetens portefølje består i det vesentligste av næringseiendommer i ulike utviklingsfaser. Porteføljen spenner fra ferdigutviklede kontoreiendommer i Oslo sentrum til typiske utviklingsprosjekter som den tidligere Lahaugmoen Næringspark og eiendommen Tofte Strand på Hurum som skal utvikles til næringslokaler, boliger og småbåthavn.*